REALONE PLAYER

RealOne Player je program za predvajanje glasbe, pečenje CD-jev, gledanje filmov, poslušanje radia, brskanja po internetu, snemanje z mikrofonom, snemanje preko Line In-a in še mnogo več. Prav zaradi njegove vsestranskosti je zelo praktičen. Najnovejša različica je 10.5. Na internetu dobimo plačljivo in ne plačljivo verzijo. Na njihovi uradni strani (www.real.com) je plačljiva verzija z 14 dnevnim zastonj testiranjem. Cene zanj se gibljejo med 3000 in 4000 SIT (od $14.99 do $19.99). Program je lahko uporabljati, čeprav je v angleškem jeziku. Z malo vaje se hitro privadimo nanj, zato ga priporočam tudi tistim, ki niste tako vešči z računalnikom. Sama ga uporabljam večinoma za brskanje po internetu, predvajanje glasbe in filmov ter pečenje CD-jev.

Najprej Vam bom predstavila funkcijo shranjevanja glasbe iz CD-ja v RealOne-ovo knjižnico (ang. My Library) in predvajanja le-te.

* Najprej vstavimo želeni disk v računalnik.
* Nato počakamo da se nam avtomatsko zažene shranjevanje.
* Če se samodejno ne zažene spodaj pritisnemo ikono »CD« in nad njo »shrani pesmi« (Save Tracks)
* Ko to naredimo so pesmi shranjene v mojo knjižnico. V zgornje vrstice napišemo »avtorja« (Artist) , »naslov« CD-ja (Album) in »zvrst« (Genre).
* Nato na vsako pesem posebej kliknemo z desno tipko in izberemo »Preimenuj« (rename). To lahko naredimo tudi tako, da pritisnemo F2.
* Potem v spodnjem levem kotu vklopimo funkcijo »zdaj se predvaja« (Now Playing) in z dvoklikom izberemo želeno pesem.

Sedaj Vam bom predstavila še, kako zapečemo CD.

* Najprej vstavimo prazen CD v računalnik.
* Nato izberemo funkcijo »zapeči« (Burn/Transfer).
* V okno, ki se nam odpre, dodamo pesmi, ki jih želimo zapeči na CD.
* Program nas opozori, ko je CD zaseden, in ne moremo dati gor več nobene pesmi.
* Nato kliknemo na »Zapeči« (Burn your CD).
* Ko je CD zapečen, se reža z CD-jem avtomatsko odpre.